./data/phi0428/phi001/phi0428.phi001.perseus-lat1.xml
Anonymous
Quo nuntio dolore magis permotus quam animo perturbatus reficit se celeriter et ad Cassium visendum proficiscitur  Re cognita XXX  legio signa Cordubam infert ad auxilium ferendum imperatori suo  Facit hoc idem XXI  Subsequitur has V  Cum duae legiones reliquae essent in castris, secundam, veriti ne soli relinquerentur atque ex eo quid sensissent iudicaretur, secuti sunt factum superiorum  Permansit in sententia legio vernacula nec ullo timore de gradu deiecta est